|  |  |
| --- | --- |
| Διεθνές Πανεπιστήμιο της Ελλάδος – Έδρα στη Θεσσαλονίκη, παρουσία σε 8  πόλεις | ΣΧΟΛΗ ΜΗΧΑΝΙΚΩΝ  ΤΜΗΜΑ ΜΗΧΑΝΙΚΩΝ ΤΟΠΟΓΡΑΦΙΑΣ ΚΑΙ ΓΕΩΠΛΗΡΟΦΟΡΙΚΗΣ  Πανεπιστημιούπολη Σερρών, Τέρμα Μαγνησίας, 62124, Σέρρες |

**ΠΡΟΓΡΑΜΜΑ ΔΙΔΑΚΤΟΡΙΚΩΝ ΣΠΟΥΔΩΝ**

**Πρόσκληση υποβολής προτάσεων για την εκπόνηση Διδακτορικής Διατριβής**

Το Τμήμα Μηχανικών Τοπογραφίας και Γεωπληροφορικής της Σχολής Μηχανικών του Διεθνούς Πανεπιστημίου, σύμφωνα με τον Κανονισμό Διδακτορικών Σπουδών του Τμήματος (τ. Β’ 444/23.01.2024) και την απόφαση 8/07.05.2025 (Θέμα 4ο) της Συνέλευσης του Τμήματος, προκηρύσσει δεκατρείς (13) θέσεις υποψηφίων διδακτόρων για τις επιστημονικές περιοχές που υπάρχουν στον πίνακα που ακολουθεί για το χειμερινό εξάμηνο του ακαδημαϊκού έτους 2025-2026. Ο αριθμός των θέσεων υποψηφίων διδακτόρων δεν είναι δεσμευτικός για το Τμήμα.

**Α. Προϋποθέσεις για υποβολής αίτησης**

1. Δικαίωμα υποβολής αίτησης για εκπόνηση διδακτορικής διατριβής έχουν:

α) κάτοχοι Διπλώματος Μεταπτυχιακών Σπουδών (ΔΜΣ) Α.Ε.Ι. της ημεδαπής ή της αλλοδαπής.

β) απόφοιτοι προπτυχιακού προγράμματος σπουδών ΑΕΙ κατ’ ελάχιστον πενταετούς διάρκειας που αντιστοιχεί σε τριακόσιες (300) πιστωτικές μονάδες του Ευρωπαϊκού Συστήματος Μεταφοράς και Συσσώρευσης Ακαδημαϊκών Μονάδων (ECTS). Για την αποδοχή της αίτησης, εφόσον ο τίτλος σπουδών προέρχεται από Ίδρυμα της αλλοδαπής, λαμβάνει χώρα έλεγχος βάσει του Εθνικού Μητρώου Αναγνωρισμένων Ιδρυμάτων Ανώτατης Εκπαίδευσης, κατ’ άρθρο 304 παρ. 4 του ν. 4957/2022.

γ) Είναι πτυχιούχοι Α.Ε.Ι. (Πανεπιστημίου ή ΤΕΙ) της ημεδαπής ή αναγνωρισμένου ως ισότιμου ιδρύματος της αλλοδαπής. O ελάχιστός βαθμός πτυχίου/διπλώματος που πρέπει να έχει κάθε υποψήφιος διδάκτορας είναι:

i. Για σπουδές στην Ελλάδα, μεγαλύτερος ή ίσος με επτά «7.0».

ii. Για σπουδές στο Ηνωμένο Βασίλειο μεγαλύτερος ή ίσος με εβδομήντα επί τοις εκατό «70%»

iii. Για σπουδές στις ΗΠΑ υψηλότερος ή ίσος με «Β».

iv. Για σπουδές από άλλες χώρες θα καθορίζεται από την Συνέλευση Τμήματος.

2. Η καταλληλότητα των τίτλων σπουδών και η επάρκεια γνώσεων του/της υποψήφιου/ας, εξετάζονται από την τριμελή επιτροπή αξιολόγησης και εγκρίνονται αποκλειστικά από τη Συνέλευση του Τμήματος.

3. Επάρκεια αγγλικής γλώσσας που τεκμηριώνεται με σχετικό πιστοποιητικό αντίστοιχο τουλάχιστον με το Κρατικό Πιστοποιητικό Γλωσσομάθειας Επιπέδου Β2 ή άλλη βεβαίωση τεκμηρίωσης καλής γνώσης ή άλλης - δόκιμης επιστημονικά - γλώσσας ή άλλα αξιόπιστα στοιχεία, που να πιστοποιούν τη δυνατότητα πρόσβασης στην αντίστοιχη διεθνή βιβλιογραφία και να διασφαλίζουν την επιστημονική επικοινωνία. Από την υποχρέωση αυτή εξαιρούνται οι κάτοχοι προπτυχιακού ή μεταπτυχιακού τίτλου σπουδών ΑΕΙ στην αγγλική γλώσσα ή σε άλλη -δόκιμη επιστημονικά- γλώσσα.

**Β. Επιστημονικά πεδία και ειδικότερες θεματικές περιοχές διδακτορικών διατριβών**

|  |  |  |  |
| --- | --- | --- | --- |
| **ΠΡΟΚΗΡΥΞΗ ΔΙΔΑΚΤΟΡΙΚΩΝ ΔΙΑΤΡΙΒΩΝ ΤΜΗΜΑΤΟΣ ΜΗΧΑΝΙΚΩΝ ΤΟΠΟΓΡΑΦΙΑΣ ΚΑΙ ΓΕΩΠΛΗΡΟΦΟΡΙΚΗΣ (ΧΕΙΜΕΡΙΝΟ 2025-2026)** | | | |
|  | **Επιστημονικό Πεδίο** | **Ειδικότερη Θεματική Περιοχή Διδακτορικής Διατριβής** | **Επίβλεψη Διδακτορικής Διατριβής** |
| 1 | Διαχείριση και Διοίκηση Υδραυλικών Δημόσιων Έργων | Νομοθετικό, διοικητικό και χωροταξικό πλαίσιο για την ενσωμάτωση υδραυλικών έργων και συστημάτων παρακολούθησης σε αστικές και αγροτικές περιοχές | Τζάνου Ε. |
| 2 | Υδραυλικά Έργα και Κλιματική Ανθεκτικότητα | Μελέτη Ανθεκτικότητας και προσαρμοστικότητας υποδομών υδραυλικών έργων έναντι της κλιματικής κρίσης με τη ενσωμάτωση τεχνητής νοημοσύνης και μηχανικής μάθησης | Τζάνου Ε. |
| 3 | Γεωδαισία, Τοπογραφία και Ανάλυση Δεδομένων | Χρήση ετερογενών δεδομένων και παρατηρήσεων για τον βέλτιστο 3Δ  προσδιορισμό θέσης με την χρήση μεθόδων συγχώνευσης δεδομένων (data fusion) | Αμπατζίδης Δ. |
| 4 | Γεωδαισία – Τοπογραφία | Χρήση γεωδαιτικών δεδομένων σε εφαρμογές Γεωδυναμικής και Γεωφυσικής | Αμπατζίδης Δ. |
| 5 | Γεωπληροφορική και Παιχνίδια Σοβαρού Σκοπού (Serious Games) | Διαδραστικά Παιχνίδια Σοβαρού Σκοπού (Serious Games) με  Τεχνολογίες Γεωπληροφορικής για την Αναπαράσταση και την Διδασκαλία της Ιστορίας. | Συλαίου Σ. |
| 6 | Από τον Χώρο στη Μνήμη | Ψηφιακή Τεκμηρίωση και Ανάλυση της Πολιτιστικής Κληρονομιάς μέσω Φωτογραμμετρίας, Γεωγραφικών Συστημάτων  Πληροφοριών, Εκτεταμένης Πραγματικότητας και Τεχνητής Νοημοσύνης. Φωτογραμμετρία, GIS, Extended Reality και Artificial Intelligence | Συλαίου Σ. |
| 7 |  | Φωτογραμμετρία, Extended Reality. Από τα Αντικείμενα στις Ιστορίες: Ψηφιακές Τεχνολογίες και Συμμετοχικές Πρακτικές στη Διαχείριση και Επιμέλεια Μουσειακών Συλλογών. | Συλαίου Σ. |
| 8 | Γεωπληροφορική (Geoinformatics) και Γεωγραφικά Συστήματα Πληροφοριών (GIS) | Ψηφιακά Δίδυμα και Γεωχωρικές Τεχνολογίες | Ευαγγελίδης Κ. |
| 9 | Γεωπληροφορική (Geoinformatics) και Γεωγραφικά Συστήματα Πληροφοριών (GIS) | Ανάπτυξη πλαισίου Μεικτής Πραγματικότητας (Mixed Reality) με χρήση ανοιχτού λογισμικού. | Ευαγγελίδης Κ. |
| 10 | Τηλεπισκόπηση – Σύνθεση Δεδομένων. | Σύνθεση Δορυφορικών Δεδομένων για τη Χαρτογράφηση και την Παρακολούθηση γεωργικών καλλιεργειών | Ντούρος Κ. |
| 11 | Τηλεσπισκόπηση / Υπερφασματικά δεδομένα εικόνας (δορυφορικά και UAV) & Μηχανική Μάθηση | Αντιμετώπιση Προκλήσεων στην Ανάλυση Υπερφασματικών Εικόνων για τη Χαρτογράφηση και Αναγνώριση Καλλιεργειών στη Γεωργία Ακριβείας | Ντούρος Κ. |
| 12 | Ευφυής Γεωργία, Γεωπληροφορική, Μηχανική Μάθηση | Αυτοματοποίηση Διαδικασιών Ανάλυσης Γεωχωρικών Δεδομένων για Εντοπισμό Αγρονομικών Προβλημάτων με Χρήση Ανοικτού Κώδικα εφαρμογών και Μηχανικής Μάθησης | Ντούρος Κ. |
| 13 | Επιστήμη και Τεχνολογίες Γεωπληροφορικής στην πρόληψη και αντιμετώπιση καταστροφών από σεισμούς και επαγόμενα γεωλογικά καταστροφικά φαινόμενα | Ενσωμάτωση δεδομένων τηλεπισκόπησης, επίγειων δεδομένων, συστημάτων Ταχείας Αποτίμησης Σεισμικών Βλαβών και Μηχανικής Μάθησης για τον περιορισμό σεισμικής διακινδύνευσης και την ενίσχυση της ανθεκτικότητας | Παπαθεοδώρου Κ. |

**Γ. Αιτούμενα δικαιολογητικά**

i. Έντυπη αίτηση (χορηγείται από τη Γραμματεία του Τμήματος). Προαιρετικά, ο/η υποψήφιος/α στην αίτηση μπορεί να προτείνει ως επιβλέποντα έναν καθηγητή/τρια του Τμήματος, ο/η οποίος/α είναι κατάλληλος για να αναλάβει την επίβλεψη.

ii. Αναλυτικό βιογραφικό σημείωμα.

iii. Φωτοτυπία αστυνομικής ταυτότητας ή διαβατηρίου.

iv. Αντίγραφο πτυχίου ή διπλώματος ενιαίου και αδιάσπαστου τίτλου σπουδών, με συνημμένη αναγνώριση από το ΔΟΑΤΑΠ, εφόσον έχει αποκτηθεί από ΑΕΙ της Αλλοδαπής.

v. Βεβαίωση αναλυτικής βαθμολογίας του πτυχίου.

vi. Αντίγραφο μεταπτυχιακού διπλώματος, με συνημμένη αναγνώριση από το ΔΟΑΤΑΠ, εφόσον έχει αποκτηθεί από ΑΕΙ της Αλλοδαπής.

vii. Βεβαίωση αναλυτικής βαθμολογίας μεταπτυχιακού

viii. Αποδεικτικά στοιχεία (διπλώματα, αντίγραφα αποτελεσμάτων εξετάσεων) της αγγλικής γλώσσας.

ix. Τουλάχιστον δύο (2) συστατικές επιστολές σε φακέλους σφραγισμένους από τους συντάξαντες, τις οποίες οι ίδιοι οι συντάξαντες τις αποστέλλουν στην Γραμματεία του Τμήματος (ονοματεπώνυμο, τίτλος, και τηλέφωνο του συντάξαντος).

x. Περίληψη της διπλωματικής μεταπτυχιακής εργασίας.

xi. Πλήρη Αντίγραφα επιστημονικών δημοσιεύσεων και πιστοποιητικά συμμετοχής σε ερευνητικά προγράμματα, βεβαιώσεις σχετικής επαγγελματικής εμπειρίας, κ.λ.π. (εφόσον υπάρχουν).

xii. Ερευνητική Πρόταση

**Δ. Διαδικασία υποβολής, προθεσμία και διαδικασία αξιολόγησης των προτάσεων**

1. Ο φάκελος υποψηφιότητας υποβάλλεται στην Γραμματεία του Τμήματος είτε ηλεκτρονικά ([topogeo@ihu.gr](mailto:topogeo@ihu.gr)) είτε έντυπα στην ταχυδρομική διεύθυνση Τμήμα Μηχανικών Τοπογραφίας και Γεωπληροφορικής, Διεθνές Πανεπιστήμιο της Ελλάδος, Πανεπιστημιούπολη Σερρών, Τέρμα Μαγνησίας, Τ.Κ. 62124, Σέρρες (τηλέφωνο 23210-49107).

2. Καταληκτική ημερομηνία υποβολής είναι **11 Ιουλίου 2025**.

3. Η διαδικασία αξιολόγησης των προτάσεων θα είναι σύμφωνα με το άρθρο 8 του Κανονισμού Διδακτορικών Σπουδών του Τμήματος Μηχανικών Τοπογραφίας και Γεωπληροφορικής (τ. Β’ 444/23.01.2024) που είναι αναρτημένος στην ιστοσελίδα του Τμήματος.